User talk:Vinodsaini466

सामाजिक परिवेश मे नारी नारी ही समाज है और समाज ही नारी है। ऐसा कहने में कोई अतिशयोक्ति नहीं है। सृष्टि के प्रारम्भ से ही नर और नारी मिल कर जीवन के संघर्ष को पार करते आये हैं। दोनो के कही पारस्परिक पावन सहयोग से ही समग्र संस्कृति का विकास हुआ है। हर सभ्यता, समाज और संस्कृति मे नारी की अपनी अलग पहचान रही है और रहेगी। मध्ययुग मे जहां नारी अपने उच्चतम शिखर से गिरकर भोग्या रह गयी थी वही आधुनिक युग में मनुष्यों का दृष्टिकोण नारी के पर्याय रूप मे पूर्वाग्रहो से मुक्त और सहिष्णु बन गया है। साकेत और यशोधरा इसी प्रभाव की चरम प्रगति मानी जा सकती है। नर और नारी एक दूसरे के पूरक हैं, अतः नारी विहीन समाज की कल्पना ही नही की जा सकती है। नारी पुरूषो की जननी है वह त्याग, ममता, वीरता की मधुर प्रतिमा है। किन्तु पुरूष नारी के वास्तविक रूप को समझने मे सदा भूल करता है। वह पुरूषत्व के अहम मे पडकर नारी को हमेशा प्रताडित करता आया है। अबला जीवन हाय तुम्हारी यही कहानी। आंचल मे है दूध और आंखों मे पानी ।। नारी स्वयं क्षीण होकर संतान को पुष्ट बनाती है। लालन पालन करती है, उसकी शंकाओ का समाधान करती है, उसको ज्ञान प्राप्त कराती है, साथ ही उसकी पीडा को अपनी पीडा बना लेती है। किन्तु इतना सब कुछ होने के बाद भी पुरूष नारी जीवन की इस सबसे बडी साधना का पूर्ण मून्यांकन नही कर सका है। यह एक ऐसी साधना है जो स्वयं कष्ट उठाकर, त्यागकर के आश्रितो को बडे मनोयोग एंव ममत्व से पालती है। नारी कभी भी पुरूषो के मार्ग की बाधा नही रही है। बह तो अपने अराध्य के साधना पूजारिन है। वह हर क्षैत्र चाहे रण का हो, राजनीति का हो, गृह क्षैत्र हो इन सबको आगे बढाने का साधन तो है ही इसके साथ ही वह स्वयं आगे आकर सामाजिक जटिलता को कम करती है। तथा पुरूषो की समद्वि ही उसकी कामना है। आधुनिक युग में नारी अबला न रहकर सबला बन गयी है। वह बहुत ही सीमित और सकुंचित परिपेक्ष्य के दायरे से बाहर निकल आयी है। विषम परिस्थितियों में दायित्वो ने उसे समझदार बना दिया है। जहां आज नारी हर क्षैत्र मे पुरूषो के बराबर रहकर अपने आपको गौरवान्वित कर रही है। वही उसकी इस सफलता और प्रगति को देखकर दकियान्सी पुरूष समाज बौखला सा गया है। वह उसे प्रताडित कर पीछे धकेलना चाह रहा है। क्योंकि वह हमेशा ही नारी को अधीन देखना चाहता है, किन्तु अब यह संभव नही है। नारी सजग और सचेत हो गयी है। अपने अधिकारों एंव स्वाभिमान के प्रति। वह इतनी कर्तव्य परायण और कर्मशीला, महिमामय नारी है कि उसने स्वयं मुक्ति कर उपेक्षा बंधन स्वीकार किया है। जिससे समाज को गति, प्रगति मिले। नारी की महता को शब्दो मे प्रतिपादित नही किया जा सकता है। नारी प्रताडना के लिए केवल पुरूष ही नही कुछ हद तक नारी भी जिम्मेदार है। पुरूषो ने ही नही, नारी ने भी नारी के अधिकारो को का हनन किया है। कुछ नारियां नारी न होकर नारी समाज पर एक कलंक है। अतः नारी को चाहि कि नारी के अधिकारो का हनन न करें तथा भारतीय नारी होने का आदर्श प्रस्तुत करें। भारतीय नारी, नारी का सच्चा स्वरूप है, वही भारतीय संस्कृति का आदर्श भी है, उसमें चरित्र की उज्ज्वलता है, नैतिक मर्यादा को मानती है। क्षमा, पारिवारिक एकता एवं धर्म पर उसकी आस्था है।